Eesti rahvas on aastasadu pidanud kannatama võõra võimu all. Läbi mitmete, mitmete põlvede on meie esiisad ja esiemad pidanud varjatult edasi kandma  meie kultuuripärandit ja meie kustumatut tungi olla ise oma peremees, oma iseenese maal ja omas kodus. Rahvaste ajaloolise arengu ülimaks saavutuseks on riiklik iseseisvus. Valitsedes end ise, võib rahvas luua endale kõige soodsamaid võimalusi oma kultuurilise ja majandusliku elu arendamiseks kõikidel aladel.